LATAR BELAKANG
Pada tahun 2022, MITI telah memperuntukkan sebanyak RM100,000.00 untuk pelaksanaan outreach program (rujukan Ruj : MITI.700-24/1/11 Jilid 23 (17)) untuk program Industry4WRD Readiness Assessment (RA).

RA adalah program yang komprehensif untuk membantu syarikat menilai keupayaan serta kesediaan mereka mengguna pakai teknologi dan proses berdasarkan Industri 4.0.  Ianya merupakan satu instrumen yang dibangunkan di peringkat nasional bagi mengukur tahap kesediaan industri di Malaysia terutama ke arah pendigitalan sejajar dengan keperluan semasa dan masa hadapan.  Output pengukuran tahap kesediaan ini akan digunakan untuk: 
i.	Mengukur tahap PKS ke arah pelaksanaan Industri 4.0.
ii.	Mengenalpasti aktiviti-aktiviti berimpak tinggi dan inisiatif produktiviti untuk mentransformasi PKS ke arah pendigitalan; dan
iii.	Menjadi asas pembangunan Industri 4.0 di Malaysia.

JUSTIFIKASI
i.	Untuk memastikan kelancaran pelaksanaan Industry4WRD Readiness Assesssment (RA) di bawah Dasar Revolusi Perindustrian Ke-4 (4IR) Negara.
ii.	Mempromosikan program RA bagi membantu syarikat mengetahui jurang (gap) kesediaan syarikat ke arah Teknologi Industri 4.0;
iii.	Menyampaikan maklumat RA untuk mengguna pakai Teknologi Industri 4.0 yang digariskan dalam Dasar 4IR;
iv.	Meluaskan outreach program dan mendapatkan penyertaan 260 (KPI) syarikat bagi program RA; dan
v.	Untuk memastikan semua inisiatif yang diserahkan kepada MPC oleh MITI berkaitan RA dilaksanakan mengikut jadual.