{"permohonan_background":"Tujuan kertas cadangan ini adalah untuk memohon kelulusan daripada Lembaga Pengurusan MPC bagi Petunjuk Prestasi Utama pada Balanced Scorecard Tahun 2022\r\n\r\nMPC dipertanggungjawabkan bagi melaksanakan program produktiviti dan dayasaing dengan jaringan usahasama melalui kolaborasi di kalangan sektor awam dan swasta di peringkat tempatan dan antarabangsa. Bagi mencapai sasaran itu, enam teras strategi telah digariskan iaitu menghasilkan bakat masa hadapan; memacu pendigitalan dan inovasi; membentuk ekosistem yang teguh; menentukan mekanisme pelaksanaan yang padu; memupuk minda produktif; dan mewujudkan persekitaran kerja yang kondusif. \r\n\r\nSelaras dengan teras strategi MPC yang baharu, sebanyak 20 petunjuk prestasi dan 58 indikator telah dicadangkan untuk kelulusan pihak pengurusan. Petunjuk prestasi ini dibangunkan berdasarkan input daripada Rancangan Malaysia ke-12 (RMKe12), New Industrial Masterplan (NIMP), Wawasan Kemakmuran Bersama (WKB-TWIP), MyProject MPC, MyResult (KPI Menteri) serta Kumpulan Wang Covid-19 (KWC-19).  \r\n\r\nBagi tahun 2022, MPC menyusun semula strategi dengan menumpukan kepada hasil yang disumbangkan daripada Dana Usahasama melalui kolaborasi bersama Kerajaan Negeri serta agensi-agensi lain. Bagi menyokong usaha ini, kompetensi pegawai perlu dipertingkatkan terutama di dalam bidang produktiviti, amalan baik peraturan, pentadbiran serta pengiktirafan kepada warga yang mempunyai kemahiran khusus bagi fungsi tugas mereka. Selain daripada itu, MPC juga akan meningkatkan kecekapan operasi melalui beberapa inisiatif seperti memproses bayaran dalam masa 7 hari (95%), mengeluarkan SST dalam masa 1 hari (95%), menyasarkan penjimatan utiliti 20% serta membuat semakan pekeliling Ketua Pengarah MPC (100%).\r\n\r\nRumusan bagi petunjuk prestasi adalah seperti di Lampiran 1 serta perincian pada Lampiran 2."}