i) Perbadanan Produktiviti Malaysia (MPC) telah diberikan tanggungjawab sebagai Agensi Peneraju kepada Inisiatif 2.1.6 di bawah Pelan Anti-Rasuah Nasional (NACP) berkenaan membentuk mekanisme yang kukuh dan efektif dalam proses pengeluaran permit dan lesen; 
ii) Pelaksanaan inisiatif ini merangkumi penambahbaikan ke atas kualiti Garis Panduan Pelesenan Perniagaan oleh Kementerian, Agensi dan Pihak Berkuasa Tempatan (PBT), serta dipaparkan secara dalam talian untuk makluman umum; dan
iii) Hasil sesi libat urus bersama PBT Negeri Pahang telah mengumpulkan semua garis panduan pelesenan perniagaan termasuk maklumat-maklumat yang berkaitan secara berpusat untuk dijadikan rujukan umum khususnya komuniti perniagaan. Garis Panduan ini akan dimuatnaik ke  Laman Sesawang Garis Panduan Pelesenan Malaysia (MyGP) yang telah dibangunkan oleh MPC.
iv) Inisiatif ini dapat menjadikan PBT di Negeri Pahang sebagai negeri yang mengamalkan pengeluaran permit dan lesen yang telus dan cekap.